als_Latn dik_Latn sna_Latn
Serbia dhe Kosova duhet të vijojë dialogun pasi këto bisedime përshpejtojnë integrimin dhe ndikojnë në ruajtjen e paqes dhe stabilitetit në Evropë. Kështu është shprehur ministri i jashtëm serb Ivica Daçiç gjatë takimit në Vjenë të shefave të diplomacive nga 18 vende anëtare. Në këtë forum ndërqeveritar i pranishëm ka qenë dhe Ministri i Jashtëm i Kosovës, Enver Hoxhaj, i cili u ftua një ditë më parë nga presidenca autsriake. Gjatë fjalës së tij komisioneri për zgjerim Shtefan Fyle tha se reformat e vendeve kandidate duhet të jenë të tilla që t’u sjellin përfitime popujve gjatë gjithë procesit të anëtarësimit dhe jo vetëm si një mjet për të arritur një qëllim. Ndërsa Ministri i Jashtëm i Shqipërisë, Ditmir Bushati vlerësoi fuqinë transformuese të Bashkimit Evropian. “Nëse e shikon rajonin sot, duket se ne jemi në kilometrat e fundit kur armiqtë bëhen fqinjë, dhe kjo në sajë të fuqisë transformuese të Bashkimit Evropian dhe të politikës së zgjerimit”, – tha ministri shqiptar.
als_Latn